CELEX: C2004/106/163
Language: fi
Date: 2004-04-30 00:00:00
Title: Asia T-100/04: Massimo Gianninin 11.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/83
            
         Massimo Gianninin 11.3.2004 Euroopan yhteisöjen komissiota vastaan nostama kanne
   (Asia T-100/04)
   (2004/C 106/163)
   Oikeudenkäyntikieli: ranska
   Massimo Giannini, kotipaikka Bryssel, on nostanut 11.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana ovat asianajajat Georges Vandersanden ja Laure Levi.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa kilpailun KOM/A/9/01 valintalautakunnan päätöksen olla kirjaamatta kantajan nimeä tämän kilpailun varallaololuetteloon
            
         
               —
            
            
               velvoittaa vastaajan maksamaan vahingonkorvausta aineellisesta vahingosta, jonka määräksi on arvioitu yhtäältä väliaikaisen toimihenkilön sopimuksen päättymisen jälkeen saadun työttömyyskorvauksen ja palkkaluokan A7 tason 4 virkamiehen palkan erotus ja toisaalta työttömyysjakson jälkeen palkkaluokan A7 tason 5 virkamiehen palkan määrä
            
         
               —
            
            
               velvoittaa vastaajan maksamaan vahingonkorvausta aineettomasta vahingosta, jonka määräksi on arvioitu yksi euro
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Nyt käsiteltävänä oleva asia koskee kantajan jättämistä varallaololuettelon ulkopuolelle kilpailussa KOM/A/9/01, jonka tarkoituksena oli varallaololuettelon laatiminen taloustieteen ja tilastotieteen alojen hallintovirkamiehistä (palkkaryhmä A7/A6) myöhempää palvelukseen ottamista varten.
   Kantaja vetoaa väitteidensä tueksi ensinnäkin henkilöstösääntöjen 4, 27, 29, 30 ja 31 artiklan sekä liitteen III rikkomiseen, yksikön edun huomioimatta jättämiseen, kilpailuilmoituksen rikkomiseen, huolenpitovelvollisuuden laiminlyöntiin ja yhteisön toimielinten pääsihteerien tekemän päätöksen 2002/621/EY 1 artiklan rikkomiseen, sillä kilpailun varallaololuetteloon kirjatuista henkilöistä kaksi on virkamiehiä, jotka kuuluvat jo palkkaryhmään A7/A6 ja ovat tämän lisäksi taloustieteilijöiden viroissa tässä palkkaryhmässä.
   Kantaja vetoaa lisäksi seuraaviin seikkoihin:
   
               —
            
            
               syrjintäkiellon periaatetta on loukattu erityisesti siitä syystä, että valintalautakunta ei ole varmistunut arviointiperusteiden yhtenäisestä soveltamisesta ja että kantajaan ei ole sovellettu samoja edellytyksiä kuin muihin hakijoihin
            
         
               —
            
            
               asiassa on tapahtunut ilmeinen arviointivirhe
            
         
               —
            
            
               hyvän hallinnon periaatetta on laiminlyöty ja henkilöstösääntöjen 30 artiklaa ja niiden liitteessä III olevaa 3 artiklaa on rikottu, koska valintalautakunnalla ei ollut pätevyyttä arvioida kokeita objektiivisesti.
            
         Kantaja vetoaa myös menettelyn sääntöjenvastaisuuteen, harkintavallan väärinkäyttöön, toimivallan puuttumiseen ja taannehtivuuskiellon periaatteen loukkaamiseen.